cyanic-selkie/wikianc huggingface dataset:
אינדיאנה ג'ונס וחוגת הגורל
פיתוח
האפשרות של הפקת "אינדיאנה ג'ונס 5" המשיכה להיות נידונה במהלך 2009 ו-2010. דיווחים העלו השערה ביוני 2009 כי הפרק הבא יצולם בשנת 2011 עם עלילה הכוללת את משולש ברמודה, אם כי שמועות אלה תוארו מאוחר יותר כ"שקר מוחלט" על ידי המפיק פרנק מרשל. ביוני 2009 לה באף אישר כי "סטיבן [ספילברג] פשוט אמר שהוא פיצח את הסיפור עליו [הסרט החמישי], אני חושב שהם מכינים את זה." בנובמבר 2010 פורד אמר שהוא וספילברג מחכים שלוקאס יציג בפניהם רעיון. אלן נשאלה לגבי מעמדו של הסרט החמישי במרץ 2011. "מה שאני יודעת זה שיש סיפור שהם אוהבים", אמרה אלן, "שהוא צעד ענק קדימה. שמעתי זאת לפני כחצי שנה, שיש להם סיפור שהם אוהבים והם עובדים עליו." ביולי 2012 מרשל ציין כי סביר להניח כי הסרט לא יוכרז בעתיד הקרוב באומרו: "אני לא יודע אם זה בהחלט לא קורה, אבל הוא לא זז... זה לא יזוז עד שיהיה תסריט לפרויקט. אין כותב ל'אינדי'."
פסיונים
מינים מפורסמים מקבוצה זו כוללים את הטווס ההודי, הארגוס הגדול - העוף בעל הזנב הארוך ביותר ותרנגול בנקיבה, ממנו בוית תרנגול הבית.
שבט לוי
ברכת יעקב
ברכת יעקב לבניו מובאת בפרשת ויחי שבסוף ספר בראשית, ובה יעקב מוסר לבניו אסופת אמירות אישיות כאשר חש שמותו קרב. לוי קיבל ברכה משותפת עם שמעון. .
שבט לוי כשוטרים
התלמוד מפרש (מסכת יבמות פו עמוד ב) כי בתקופת המקרא "לא היו מעמידין שוטרין אלא מן הלוים". המשך חכמה מפרש כי כבר בדור יציאת מצרים התחילה בני לוי בתפקידם זה. כן מוזכר בסוף ימי דוד המלך שהעמיד שוטרים מבני לוי. כמו כן בספר דברי הימים מוזכר תפקידם של בני לוי כשוטרים; "וגם בי"ם העמיד יהושפט מן הלוים והכהנים ומראשי האבות לישראל למשפט ה' ולריב".
אסטרולוגיה הודית
הכוכבים באסטרולוגיה ההודית
כוכב באסטרולוגיה ההודית מכונה גראהה (Graha. האסטרולוגיה ההודית מתבססת על כוכבי הלכת הנראים לעין ללא טלסקופ וכן על המאורות וצומתי הירח.
צ'אנדרה, הירח
הירח באסטרולוגיה ההודית הוא בעל המשקל הגבוה ביותר ולמעשה המזל שאליו נולד האדם נקבע לפי הירח.
הירח שולט במזל סרטן ונעלה במזל שור. כמו כן הוא נפול במזל גדי ועקרב.
מאנגלה, מארס/ מאדים
בדומה לכוכב הלכת האדום, מאדים, האל ההודי, מאנגלה, מתואר כבעל גוון אדום, בעל ארבע זרועות ורוכב על גבו של אייל (טלה/ מזל טלה).
מאנגלה נחשב לכוכב מרע. קשור לדחפים של היצר, אנרגיה פיזית, ביטחון, אגו, גבורה ויכולת עמידה במשימות.
גורו, יופיטר / צדק
הוא קשור ביכולת התרחבות, גדילה, לימודים גבוהים, רוחניות, פילוסופיה.
שלמה מחלם
חיבוריו ועבודתו
מלבד חיבוריו הרבניים עסק גם בדקדוק, במתמטיקה ובגאוגרפיה מקראית וכתב חיבורים בתחומים אלו. התכתב במשא ומתן הלכתי עם רבים מחכמי דורו. בהקדמה ל"מרכבת המשנה" הוא כותב בתוקף בעד לימוד חכמות ומדעים, בעד הסתמכות על השכל האנושי ונגד בערות וחוויות דתיות אקסטטיות (לפי חלק מהחוקרים דבריו אלה מכוונים נגד הגילויים הראשונים של תנועת החסידות). אנשי תנועת ההשכלה ראו בו את אחד ממבשרי ההשכלה, אף על פי שהשקפותיו והידע שלו שאובים רק מכתבי חכמי ישראל מימי הביניים ולא מהידע של עידן הנאורות האירופי בן-זמנו.
סיפורי אלף לילה ולילה
סיפורי אלף לילה ולילה (בערבית: كتاب ألف ليلة وليلة - "כִּתאב אלף לילה ולילה", או לילות ערב (מתרגום הספר לאנגלית: The Arabian Nights' Entertainment) הוא אוסף של סיפורי עם מזרח תיכוניים, שחלקם הפכו לנכסי צאן ברזל של התרבות העולמית.
היסטוריה
הגרסה הראשונה של הספר, אשר הופיעה באירופה (ופורסמה בשנים 1704–1717, ב-12 כרכים, בשם Les Mille et une nuits, contes arabes traduits en français - "אלף לילה ולילה - סיפורי ערב מתורגמים לצרפתית") היא תרגום לצרפתית של אנטואן גלן אשר תרגם גרסה ערבית של האוסף. באוסף זה הופיעו הסיפורים "אלאדין ומנורת הקסמים" ו"עלי באבא וארבעים השודדים", אשר לא הופיעו בטקסט הערבי המקורי. גאלאן מציין כי שמע את הסיפורים ממספר סיפורים נוצרי מרוני שבא מחלב בשם חנא דיאב.
הידועים שבסיפורים
האוסף כולל סיפורים רבים מאוד; כמה מהידועים שבסיפורי אלף לילה ולילה:
בספרות
אדגר אלן פו כתב אגדה בשם "הלילה האלף ושניים" (שמו המקורי של האוסף באנגלית הוא "אלף ואחד לילות"). סיפור זה מתאר מסע שמיני של סינבד המלח. בסיפור זה מתארת שחרזדה מאורעות שאירעו בפועל בשלהי המאה ה-19, והמלך כה מזועזע מהתיאורים שמורה על הוצאתה להורג של שחרזדה.
Mer hahn en neue Oberkeet, רי"ב 212
היסטוריה
לברית הקנטטה נכתבה על ידי פיקנדר, עבור הופעה ב-30 באוגוסט 1742, לכבוד יום הולדתו ה-36 של שר החצר קרל היינריך פון דיסקאו, בעל הנכסים בכפר קליינצשוכר, באותם הימים כפר סמוך ללייפציג. כמשוער, פנה פיקנדר לבאך להלחנת הלברית. באופן יוצא דופן למדי, חלקים מן הלברית כתובים בניב הסכסוני העילי ולא בגרמנית ספרותית (המקבילה באותם ימים לגרמנית התקנית (Hochdeutsch) של ימינו).
כלא טורה
היסטוריה
מתקן הכליאה הוקם בשנת 1908 על ידי מוסטפא א-נחאס פאשה במהלך כהונתו כשר הפנים, בניסיון להקל על הצפיפות הרבה בבית הכלא "אבו זעבל" הממוקם בפאתי קהיר.
מוחמד מורסי
מורסי היה עצור בכלא "עקרב" עד למותו. משפחתו מאשימה את הרשויות בגרימת מוות ברשלנות או בכוונה תחילה, לאחר שלטענתם נמנעו ממנו טיפולים רפואיים או ניתנו לו באופן מוגבל למדי. הוא מת מהתקף לב במהלך דיון משפטי, ביוני 2019.
הבחירות לאספה המכוננת
הבחירות לאספה המכוננת היו הבחירות הראשונות במדינת ישראל והתקיימו ב־25 בינואר 1949, כ"ד בטבת ה'תש"ט. האספה המכוננת, ששינתה ייעודה והכריזה על עצמה כ"כנסת הראשונה", הייתה אמורה להיות הגוף שיחוקק את חוקתה של מדינת ישראל, ויתפזר. השלב הבא היה אמור להיות בחירות כלליות לגוף בעל אופי פרלמנטרי – הכנסת.
ההכנה לבחירות
היו אלו הבחירות הראשונות שנערכו במדינת ישראל, והן דרשו הכנה מיוחדת. ב-5 בנובמבר 1948 החליטה מועצת המדינה הזמנית, כי האספה המכוננת תמנה 120 חברים. ב-8 בנובמבר 1948 נערך מפקד אוכלוסין, אשר שימש, בין השאר, להכנת ספר הבוחרים (המפקד היה חיוני בשל עלייתם של עולים חדשים רבים והפיכת רבים מערביי ארץ ישראל לפליטים). לצורך המפקד הייתה המדינה כולה בעוצר במשך שבע שעות, מחמש אחרי הצהריים ועד חצות. סוגיה נוספת הייתה סוגיית שיטת הבחירות. הועלו הצעות לשיטות שונות, אך הוחלט להמשיך לקיים את שיטת הבחירות היחסית והארצית שהונהגה בבחירות לאספת הנבחרים בתקופת היישוב, ולהשאיר לאספה המכוננת שתיבחר לקבוע בחוקה את שיטת הבחירות העתידית.
תוצאות הבחירות
בבחירות השתתפו כ-440,000 איש, כאמור לעיל. במערכת בחירות זו לא נקבע אחוז חסימה, ולכן מפלגה שזכתה בחלק ה-120 מסך הקולות הכשרים (0.83%) קיבלה מושב בכנסת, אם כי במובן מסוים שימש האחוז הזה כאחוז חסימה, מכיוון שרשימה שלא הגיעה לסכום הקולות הנ"ל לא נכנסה, אף אם במהלך חלוקת העודפים נקבע מודד למנדט נמוך יותר. מספר הקולות למנדט בחלוקה הראשונית עמד על 3,592. עם זאת, מתוך 21 רשימות שהשתתפו בבחירות, רק 12 הצליחו לצבור מספר קולות זה. בין הרשימות שלא עברו את אחוז החסימה היו הרוויזיוניסטים, אשר התמודדו בנפרד מחרות, ורשימתו של יצחק גרינבוים.
המעבר לכנסת הראשונה
מהלך זה, של הפיכתה של האספה המכוננת, שנבחרה על-ידי הציבור למטרת כינון חוקה בלבד, לפרלמנט - שנוי במחלוקת בקרב משפטנים שונים עד היום.
גיורא שביב
ביוגרפיה
בשנת 1995 הוענק לו בגרמניה פרס אלכסנדר פון הומבולדט למדען בולט.
הוא נשוי לעדנה שביב, פרופסור לארכיטקטורה ובינוי ערים בטכניון ואב לשלושה בנים, דוקטור גיא שביב, דוקטור אילן שביב והפרופסור ניר שביב.
פרנטי סימן 1
לאחר ששני המחשבים הראשונים מדגם הפרנטי נשלחו (לאוניברסיטת מנצ'סטר ולאוניברסיטת טורונטו), הופיעה בשוק גרסה עדכנית יותר למחשב. הגרסה הייתה ידועה כ-פרנטי סימן 1* או כ-פרנטי כוכב. העדכונים שיפרו את סט הפקודות. לפחות שבעה מחשבים כאלה נשלחו החל משנת 1951 ועד לשנת 1957.
אברהם בקשי דורון
ביוגרפיה
בשנת 1990 מונה למנכ"ל משרד התקשורת עד לפרישתו בשנת 1992. בתקופת כהונתו כמנכ"ל, גיבש, עיצב והוביל רפורמה היסטורית שהביאה לפתיחת שוק הטלפוניה הסלולרית לתחרות, במסגרתה החלו לפעול מפעילים סלולריים נוספים פרט לחברת פלאפון תקשורת שהייתה עד אז המפעיל הסלולרי היחיד בישראל. במקביל, בין השנים 1991–1993, כיהן דורון כיו"ר המועצה לשידורי כבלים ולשידורי לוויין. ב-2005 מונה לחבר במליאת רשות השידור. . מאז 2002, חבר דורון במועצה לביקורת סרטים ומחזות.
נחל ייט"ב
היסטוריה
במלחמת העולם הראשונה ואדי עוג'ה היה הגבול בסוף 1917 ותחילת 1918 בין הטורקים לבריטים. הבריטים ישבו מדרומו והטורקים מצפונו. קו החזית בין הבריטים והטורקים בארץ ישראל השתרעה בין הירקון (שגם קרוי עוג'ה בערבית) ממערב לואדי עוג'ה ממזרח. קו זה כונה "קו שתי העוג'ות". ב-21 בפברואר 1918 נכבשה יריחו על ידי צבאו של הגנרל אלנבי. ב-8 במרץ 1918, החלה פעולה, שתוכננה להתבצע בר זמנית במספר גזרות, לכיבוש האזור שמצפון ליריחו, אל מעבר לוואדי אל-עוג'ה העשיר במים והשתלטות על רכס הגבעות שמצפון לוואדי. הכוח התרכז בתל א-סולטן ונע בשעות החשיכה לואדי אל עוג'ה. לאחר הרעשה ארטילרית החלה ההתקפה הבריטית ממערב על רכס אבו תולול, שנבלמה לזמן מה, כוח אחר תקף את הרכס מדרום מזרח ובשעות אחר הצהריים המוקדמות של 9 במרץ הושלמה ההשתלטות על ואדי אל עוג'ה ועל הרכס החולש עליו מצפון, מזרחה משם, כוח בריטי קטן תפס את שפך ואדי עוג'ה אל נהר הירדן. ניתן למצוא המון שרידי פגזים מקרב זה בגבעות שמשני צידי הנחל עד לטווח של כ-2 ק"מ ממנו.
ספר זרעים
ספר זרעים הוא הספר השביעי מתוך ארבעה עשר הספרים הכלולים במשנה תורה, שהוא הקודקס ההלכתי שכתב הרמב"ם. בדומה לסדר זרעים שבששה סדרי משנה, הספר עוסק במצוות הקשורות ליבולי הארץ ("מצוות התלויות בארץ"), וכן נושאים נוספים שקשורים למצוות אלה (אחד הבולטים בנושאים אלה היא מצוות צדקה).
הספר נכתב בשנת ד'תתקל"ו.
הפסוק הפותח את הספר
הפסוק הפותח את הספר לקוח מספר תהלים:. הפסוק קשור ליחס בין הביטחון להשתדלות. הפסוק מבטא בקשה לעזרה מה' בהתמכות על כך שהוא בוחר במצוותיו. הדגש הוא על המצוות הקשורות לנתינה לעניים ולנצרכים (מצוות המבוארות בספר זה). הדברים קשורים לברכה המובטחת בתורה למי שייתן לעניים את חלקם, כגון בפסוק:
ז'וזף ליוביל
ביוגרפיה
אביו של ליוביל שירת כקצין בצבאו של נפוליאון. את נעוריו בילה בעיר טול שבחבל לורן.
ב-1851 נבחר כחבר זר באקדמיה המלכותית השוודית למדעים. על שמו נקרא מכתש ליוביל בירח.
פגישה עם המוות (סרט)
פגישה עם המוות (באנגלית: Appointment with Death) הוא סרט קולנוע על פי ספרה של אגאתה כריסטי משנת 1938, שעלילתו מתרחשת בעיקר בירושלים. הסרט הופק על ידי גולן גלובוס הפקות וקנון גרופ, וצולם בישראל בשנת 1987. הסרט היה אחת מהפקות הקולנוע הגדולות ביותר שנעשו בישראל, בתקציב של 6 מיליון דולר, ובכיכובם של פיטר יוסטינוב, לורן באקול, קארי פישר, ג'ון גילגוד, פייפר לורי, היילי מילס וג'ני סיגרוב. בנוסף שיחק בסרט בתפקיד משנה דייוויד סול, כוכב הסדרה "סטארסקי והאץ'".
הפקה
בין חברי הצוות הישראלים היו, הצלם דוד גורפינקל, הארט דיירקטור אבישי אביבי וצלם הסטילס יוני המנחם.
ליגת העל הסרבית
הליגה הראשונה של סרביה ומונטנגרו (1992–2006)
אלופת הליגה העפילה לסבבי המוקדמות של ליגת האלופות של אופ"א, בעוד המקומות השני והשלישי והזוכה בגביע המדינה שיחקו בגביע אופ"א. המועדונים שסיימו במקומות האחרונים ירדו לשתי הליגות המחוזיות השניות בהתאם לרפובליקה ממנה הגיעו: הליגה השנייה של סרביה ("Druga savezna liga Srbija") או הליגה השנייה של מונטנגרו ("Druga savezna liga grupa Crna Gora").
בשנת 2002 שינתה "הפדרציה הפדרלית יוגוסלביה" את שמה ל"סרביה ומונטנגרו", והליגה נקראה בשמה המוכר יותר "הליגה הראשונה של סרביה ומונטנגרו" בין 2002 ועד לפירוקה בשנת 2006. בשנת 2006 נפרדו סרביה ומונטנגרו והקימו את הליגות הבכירות שלהן (ה"סופר ליגה הסרבית" ו"הליגה המונטנגרית הראשונה"). הסופרליגה הסרבית הוכרזה רשמית כממשיכה של הליגה הראשונה של "הפדרציה של יוגוסלביה" ו"סרביה ומונטנגרו".
אפקט ביפלד-בראון
מחלוקת על מקור התופעה
מספר פטנטים נרשמו על האפקט הזה על ידי ממציאיו.
רוקיטנה
יהודי רוקיטנה
בין מלחמות העולם נמנו בעיירה כ-700 יהודים, כחמישית מתושביה, ופעלו בה תלמוד תורה ובית ספר עברי, לצד תנועות נוער ציוניות ושל תנועת הבונד. הפעילות הציבורית היהודית בעיירה נאסרה עם כיבוש האזור בידי הסובייטים בספטמבר 1939. עם נסיגת הצבא האדום מאזור העיירה בפרוץ מבצע ברברוסה, התפנו מהיישוב רבים מיהודיו.
אברהם אלברט ענתבי
ראשית חייו ותפקידו במוסדות כי"ח
בשנת 1896 (ה'תרנ"ו) עבר לירושלים ושימש כעוזרו של נסים בכר, שניהל את מוסדות כי"ח בירושלים. שנה לאחר מכן מונה למנהל בית הספר המקצועי כמחליפו של נסים בכר. תחת ניהולו, עד לשנת 1913, גדל בית הספר ומספר התלמידים שבו, למרות הבעיות התקציביות והקושי בגיוס מורים מוסמכים ומדריכים יעילים למחלקות הלימוד השונות של בתי המלאכה. בתקופתו נחלשה הסתייגות החוגים הדתיים הקיצוניים (האשכנזים בעיקר) מבית-הספר. ההישג היה מרשים ביותר, לנוכח העובדה שבתי ספר דומים כאלו מטעם כי"ח באזור נחלו כישלון חרוץ.
תומכיו ומתנגדיו
העיתון "הפועל הצעיר" התייחס בלגלוג למסע ההשמצה כנגד ענתבי, ולדבריו, מאמריו אלו של בן אב"י היו מלאי התפארות ריקה. עם זאת, היה העיתון ביקורתי מאוד גם כלפי ענתבי. במאמר אחד תואר ענתבי כ"יהיר, הפכפך, רגזן, אלים, עריץ אסיאתי, מחלל השפה העברית במוסדות כי"ח, מטיל אימה על הכול סביבו, סמכותי מדי ומנצל לרעה את השפעתו בקרב השלטונות כנגד מתנגדיו". גם בהנהלת כי"ח ויק"א שבפריס היו כאלה שחשבו שענתבי עושה יותר מדי- בוודאי שמעל ומעבר לתפקידו שלו, וראו זאת בעין רעה.
שנותיו האחרונות
אחרי הלשנה נוספת נגדו באיסטנבול גויס ענתבי חרף גילו המבוגר כחייל פשוט בחזית קווקז ובדיארבקיר. כשהתגלו כישוריו בתחום הטכני מונה כמדריך. בהחזרתו לקושטא נכלא במרתפי המסגד הכחול אך שוחרר עם תום המלחמה בנובמבר 1918.
לאחר מותו
רחובות בתל אביב ובירושלים נושאים את שמו. ברחוב יפו, בירושלים, ליד מרכז כלל, מתנוססות תמונותהם של ניסים בכר ואברהם ענתבי. מרכז כלל נבנה על הריסות בית הספר, שהשניים ניהלו.
אגם נאוול ואפי
גאוגרפיה
במימי האגם חיים מספר מיני טרוטה, ובהם טרוטת עין-הקשת וטרוטה חומה, מה שהופך את האגם למקום חביב גם על דייגים. בנוסף, חיים באגם עופות האופייניים דווקא לימים, כגון קורמורנים ושחפים.
רובין דימיטרוב
אחריתו
ביוני 1962 הוזמן על ידי חברי "איחוד עולי בולגריה" בישראל לצורך טיפול רפואי, בשל החמרה בכושר ראייתו. דימיטרוב החליט להשתקע במדינת ישראל וב-1963 העניק לו ארגון יד ושם את עיטור חסיד אומות העולם. דימיטרוב התגורר בתל אביב, ברבות הימים נשכח פועלו ומצבו הכלכלי והבריאותי הידרדר. ב-1986 שודרה במסגרת תוכנית התחקירים כלבוטק בערוץ הראשון כתבה על מצבם הכלכלי הקשה של חסידי אומות העולם המתגוררים בישראל, אשר להבדיל מחסידי האומות שהתגוררו מחוץ לישראל, לא זכו לתמיכה כלכלית. בעת השידור נכח באולפן נשיא המדינה חיים הרצוג והתוכנית עוררה הדים נרחבים מאוד בציבור הישראלי. כתוצאה משידור התוכנית תוקן חוק הביטוח הלאומי ולחסידי אומות העולם הוענקה קצבה חודשית בגובה השכר הממוצע במשק. ב-1987 הוענק לדימיטרוב תואר יקיר העיר תל אביב-יפו. הוא הלך לעולמו בתל אביב ב-1995, ונקבר בבית הקברות בקריית שאול.
ז'אן-פייר הואל
קורות חייו
בשנים 1776 עד 1779 טייל בסיציליה, ליפארי ומלטה, ולאחר מכן פרסם מספר ספרי מסע שופעים באיורים. מטרתו העיקרית של הואל הייתה להמחיש את הטופוגרפיה המקומית, אך הנגיעות העדינות בצבע מים הצליחו אף לתפוס את דפוסי האור ואת האווירה באזור.
דה ניו סיינטס
בשנים 1997–2006 המועדון נקרא ".Total Network Solutions F.C". בשנת 2003 המועדון התאחד עם "Oswestry Town F.C", ובשנת 2006 שם המועדון שונה לשמו הנוכחי, דה ניו סיינטס.
אצטדיון
בשנת 2003, כשנפגשה הקבוצה עם מנצ'סטר סיטי, היא שיחקה את משחק הבית שלה באצטדיון המילניום שבקארדיף.
נוירואופטלמולוגיה
נוירואופטלמולוגיה (באנגלית: Neuro-ophthalmology) היא תת-התמחות ברפואה, המאחדת את תחומי הנוירולוגיה ורפואת העיניים, ועוסקת לרוב במחלות מערכתיות מורכבות בעלות ביטויים במערכת הראייה. נוירואופטלמולוגים משלימים תחילה התמחות בנוירולוגיה או רפואת עיניים, ואז עושים תת-התמחות בתחום המשלים. מחלות נפוצות הנכללות תחת נוירואופטלמולוגיה כוללת, בין השאר, הפרעות במערכת הראייה שקולטת מידע (Afferent), כגון דלקת עצב הראייה, נוירופתיה אופטית, בצקת ראש עצב הראיה, גידולי מוח או שבץ מוחי, והפרעות במערכת הראייה שמעבירה מידע מהמוח (Efferent), כגון אניסוקוריה, דיפלופיה, אופתלמופלגיה, פטוזיס, ניסטרוספסטגמוס, עוויתיות בלתי רצונית של העפעפיים, פרכוסים של שרירי העין או העין, ועווית של חצי מהפנים. האיגוד הבינלאומי הגדול ביותר של נוירואופטלמולוגים היא האגודה הנוירואופטלמולוגית של צפון אמריקה (North American Neuro-Ophthalmological Society, או בקיצור NANOS). נוירואופטלמולוגיה היא תת-התמחות שלרוב אינה כוללת ביצוע פרוצדורות, אך עם זאת, נוירואופטלמולוגים עשויים לבצע ניתוחים של שרירי העיניים לטיפול בפזילה של מבוגרים, פנסטרציה של עצב הראייה לטיפול ביתר לחץ דם תוך-גולגולתי אידיופטי, וזריקות בוטולינום עבור עוויתיות בלתי רצונית של העפעפיים או עוויתיות של חצי מהפנים.
יעקב הקרקסאני
חייו
בכל חקירותיו, פירושיו ותפיסותיו הוא שם את ההיגיון והשכל כראשון לכל. לדעתו אין גבול ליכולת השכל, ואדם חייב למצות בצורה מרבית את היכולת הרוחנית הזו שהוענקה לו מאת הבורא. לדבריו החקירה השכלתנית היא המפתח להבנה נכונה של כתבי הקודש, של המצוות ושל ההתגלות האלוהית.
תמימות
נאיביות
יש הרואים בנאיביות דווקא ברכה, המיוחסת על פי רוב לילדים, שכן האדם הנאיבי יכול להתלהב מדברים שהציניקן כבר אינו מתלהב מהם. כך למשל תערוכה של אמנים מצרפת, בלגיה וקנדה שעלתה ב-2007 נקראה: "נאיביות – שמחת חיים".
השתלה שלא מבן-מינו
האתגר הקשה ביותר בהשתלות מסוג זה הוא ההתגברות על הדחייה הטבעית של הגוף. בעיה זו קיימת גם בהשתלת איברים מבני-אדם לבני-אדם (השתלה מסוג זה ידועה בשם allotransplantation), אך היא חמורה הרבה יותר כשמדובר במינים שונים. לכל תא בגוף יש אפיונים המגדירים את סוגו, אליהם מגיבה המערכת החיסונית בהתאם, אם אלו גופים זרים שפלשו למערכת, או לא. ככל שההבדל הגנטי בין התורם לבין מקבל התרומה גדול יותר, כך המערכת החיסונית מגיבה בחריפות יותר. כיום, חברות רבות מנסות לבצע הנדסה גנטית בחזירים, כדי שהקוד הגנטי שלהם יהיה דומה ככל האפשר לזה האנושי (בעל חיים כזה נקרא טרנסגני). חלק מהניסויים האלה זכו להצלחה חלקית.
המערכת הגבישית הטריקלינית
בקריסטלוגרפיה המערכת הגבישית הטריקלינית או המערכת התלת-נטייתית היא אחת משבע המערכות הגבישיות.
יחסי איראן–כורדיסטן העיראקית
היסטוריה
היחסים בין איראן לכורדיסטן העיראקית החלו בימי השאה מוחמד רזא שאה פהלווי ב-1962, וממשלת איראן נעשית לפטרון העיקרי של הכוחות הכורדים במאבקם נגד הממשלה העיראקית החל מ-1971, לאחר קריסת מתווה האוטונומיה, ואף גייסה את תמיכת בעלת בריתה, ארצות הברית, במורדים. אך עם חתימת הסכם אלג'יר ב-1975, שהסדיר את היחסים בין איראן לעיראק, משך השאה את תמיכתו במורדים, שנאלצו להיכנע לממשלת עיראק.
העימותים בגבול איראן-כורדיסטן העיראקית (2016)
בין אפריל ויוני 2016 אירעו מספר תקריות גבול בגבול איראן–כורדיסטן העיראקית, כשכוחות מפלגות כורדיות-איראניות שונות, בהם מפלגת החופש של כורדיסטן (PAK), המפלגה הדמוקרטית הכורדית של איראן ומפלגת החיים החופשיים של כורדיסטן תוקפות את כוחות הצבא האיראני משטחי כורדיסטן העיראקית, ובכוחות האיראניים מצידם תקפו בארטיליה את העמקים קונר וקיפאריסטן בכורדיסטן העיראקית.
פרידולינה רולפו
ברצלונה (2021–)
רולפו ערכה את הופעת הבכורה שלה בליגה בברצלונה בספטמבר אותה שנה כשהחליפה את מריונה קלדנטה במשחק מול טנריפה. שבוע לאחר מכן כבשה את שער הבכורה שלה במועדון בניצחון 5-0 מול קבוצת בטיס.
ז'וזה ליניארס
ביוגרפיה
בשנת 1937, עם תחילתה של מדיניות "המדינה החדשה" של הדיקטטור הברזילאי, ז'טוליו ורגאס, הוכרז על סגירת מערכת אכיפת טוהר הבחירות המשפטית (שכן ורגאס ביטל את הבחירות הכלליות) וז'וזה ליניארס מונה על ידי ז'טוליו ורגאס לתפקיד שר בית המשפט הפדרלי העליון (STF) בממשלה, והפך לסגן נשיא ובהמשך לנשיא בית המשפט הפדרלי העליון של ברזיל תחת ממשל ורגאס. ז'וזה ליניארס נשאר בתפקיד נשיא בית המשפט הפדרלי העליון עד לסיום מדיניות "המדינה החדשה".
סוסון גבנונון (סרט)
עלילה
עם שובו, בא איוואן אל הנערה שבמגדל ומבקש להתחתן איתה. שומרי הצאר פורצים לחדר המיטות ולוקחים את איוואן למעצר בגין ניסיון חטיפה. הצאר כבר מוכן לשחק בחתונה, אך הכלה מבקשת ממנו לפעול לפי המתכון של סבתו, לאחר שהתרחצה בקלחת עם מים רותחים, מי קרח וחלב רותח. האיש הנרדם ממליץ לבדוק את הדודים על איוואן לפני ההוצאה להורג. בלילה, הנערה אומרת לסוסון גבנונון כי יש להשליך את טבעת סבתה לקלחת הראשונה, את נוצת ציפור האש בשנייה ואת פרח החיים והמוות שצומח בסוף העולם, ואז איוואן יישאר בחיים. הסוסון מחפש את הפרח. בבוקר, הצאר מצהיר בצביעות שהוא נותן לאיוואן הזדמנות לגאולה ומורה לו לקפוץ אל תוך הקלחות. העלמה זורקת את הטבעת שלה לקלחת הראשונה, ואיוואן יוציא משם ללא פגע, נוצה נופלת לשנייה, והוא גם נשאר ללא פגע. בשלב זה, הסוסון מוצא פרח ולומד ממנו שמי שקוטף אותו ימות. למרות אזהרה זו, הוא מרים את הפרח כדי להציל את איוואן ומצליח למסור אותו כשאיוואן נמצא בקלחת השלישית.
ויליאם ה. פרסקוט
ויליאם היקלינג פרסקוט (באנגלית: William Hickling Prescott; 4 במאי 1796 - 28 בינואר 1859) היה היסטוריון אמריקאי של האימפריה הספרדית.
פניה להיסטוריה וכיבוש העולם החדש
באוקטובר 1829 החל פרסקוט בכתיבה, אותה סיים ביוני 1936. לאחר שנה נוספת של הגהות ועריכה לדפוס, בשנת 1937, פרסם פרסקוט את ספרו על "ההיסטוריה של תקופת מלכותם של פרננדו ואיזבלה" (The History of the Reign of Ferdinand and Isabella). הספר זכה להצלחה מסחררת ומיד לאחר פרסומו בבוסטון ראתה אור מהדורה בריטית בלונדון, שגם היא התקבלה היטב, והספר הקנה לפרסקוט, שעד לאותה העת היה אנונימי למדי, יוקרה רבה בקרב עמיתיו ההיסטוריונים.
גביע הטוטו 2017/2018
במשחק הגמר ניצחה מכבי תל אביב את הפועל באר שבע 0–1, וזכתה בתואר בפעם החמישית בתולדותיה.
ישראל בנימין רוזוב
תולדותיו
לאחר סיום מלחמת העולם השנייה, נסע בשליחות ההסתדרות הציונית החדשה (הצ"ח) לארצות הברית ונתקבל שם בכבוד גדול על ידי הפעילים וכן על ידי ראש עיריית ניו יורק.
מנחם מאיר (איש חינוך)
ביוגרפיה
לאחר חודשים אחדים הצטרף מאיר לגרעין של פא״י (פועלי אגודת ישראל) וב-1950 התגייס לנח״ל. בהמשך נלחם במלחמת ששת הימים ובמלחמת יום כיפור עם חטיבת ירושלים, גדוד 62 בהגנה על ירושלים.
Zerreißet, zersprenget, zertrümmert die Gruft, רי"ב 205
נושא הקנטטה
פאלאס, בתו של זאוס, מארגנת חגיגה לכבודו של מילר, וחרדה פן איולוס, אל הרוחות, יחבל במאמציה בסופה חזקה באוגוסט. היא פונה אפוא לעזרתם של זפירוס, הוא הרוח המערבית, ופומונה, אלת עצי הפרי, הממונה על ניהול הגנים, ובסיועם עולה בידה לבסוף להפיס את דעת איולוס, והכל קוראים הידד לפרופסור.
ספרדים ועדות מזרח (מפלגה)
המאבק ללגיטימציה
מספר חברי מפלגה לא הסכימו לאיחוד עם הציונים הכלליים, והתמודדו עצמאית בבחירות לכנסת השלישית, אז קיבלו 6,994 קולות, שהם 0.8%, ולא עברו את אחוז החסימה (שעמד אז על 1%). הם התמודדו גם ברביעית, אז קיבלו 2,456 קולות שהם 0.2% (גם כן מתחת לאחוז החסימה שנשאר 1%).
לאריסה לטינינה
קריירה כמתעמלת
באליפות העולם בהתעמלות שנערכה במוסקבה, 1958 התחרתה לאטינינה כשהיא בהריון, אף על פי כן זכתה בחמש תחרויות מתוך שש בהן השתתפה. באולימפיאדת רומא (1960) זכתה שוב בשש מדליות מהן שלוש מזהב, תוך שהיא שומרת על תוארה בקרב רב, ובתחרות תרגילי הקרקע. באליפות העולם בפראג 1962 התחרתה מול היריבה המקומית ורה צ'סלבסקה, והצליחה לזכות בשלוש מדליות זהב כולל התחרות בקרב רב ותרגילי קרקע, שתי מדליות כסף ואחת ארד. באולימפיאדת טוקיו (1964) הפסידה לצ'סלבסקה בתחרות הקרב רב, אך זכתה בשתי מדליות זהב נוספות בתחרות הקבוצתית ובתרגילי הקרקע. סך הכל זכתה באולימפיאדה זו ב-6 מדליות, מהן 2 זהב, 2 כסף ו-2 ארד.
סטנלי פרוזינר
סטנלי בן פרוזינר (באנגלית: Stanley B. Prusiner; נולד ב-28 במאי 1942) הוא נוירולוג וביוכימאי יהודי-אמריקאי, מנהל המכון למחלות נוירודגנרטיביות באוניברסיטת קליפורניה בסן פרנסיסקו (UCSF). גילה את הפריונים – גורמי מחלה מדבקים ובעלי יכולת רבייה המורכבים מחלבון בלבד. על תרומתו בגילוי הפריונים זכה בפרס לסקר בשנת 1994, פרס וולף לרפואה לשנת 1996 ובפרס נובל לפיזיולוגיה או לרפואה לשנת 1997.
נולד בדה מוין שבאיווה, למד לתואר בוגר בכימיה באוניברסיטת פנסילבניה וקיבל תואר דוקטור לרפואה מבית הספר לרפואה הסמוך. סיים התמחות בנוירולוגיה ב-UCSF בשנת 1974 והצטרף שם למחלקת הנוירולוגיה.
סטיינד
סטיינד (באנגלית: Staind, נשמע כמו "מוכתם") היא להקת נו-מטאל / פוסט-גראנג' מצליחה ממסצ'וסטס, ארצות הברית. הלהקה היא חלק קטן מיוצרי גל הלהקות, אבל בקשרים טובים עם יוצרי גל הלהקות קורן ולימפ ביזקיט.
הר נורמנדי
מקור השם
הרים אחרים ברכס מנציחים את שמותיהן של מנהיגי בעלות הברית - כגון הר צ'רצ'יל (המנציח את ראש ממשלת הממלכה המאוחדת וינסטון צ'רצ'יל) והר רוזוולט (המנציח את נשיא ארצות הברית פרנקלין דלאנו רוזוולט), ושל אירועים הקשורים בניצחון על גרמניה הנאצית - כגון הר יאלטה (המנציח את ועידת יאלטה) והר טהראן (המנציח את ועידת טהראן).
קארי מוליס
נפטר ב-7 באוגוסט 2019.
מאיה פינקלר
אלופת המכביה
בתחרויות השחייה של המכביה ה-16 שנערכו בווינגייט ביולי 2001 זכתה פינקלר במדליית זהב, במשחה ל-50 מטר חופשי בתוצאה של 27.45 שניות.
סנטינל וואן
סנטינל וואן (באנגלית: SentinelOne) היא חברה ציבורית ישראלית-אמריקאית הפועלת בתחום הגנת סייבר.
היסטוריה
החברה הוקמה בשנת 2013 על ידי אהוד שמיר, תומר ויינגרטן (מנכ"ל החברה) ואלמוג כהן.
ארמדיל טאטו
היסטוריית הנדידה
מאז ההכחדה שהתרחשה בסוף הפליסטוקן היו רוב הדלשינאים מוגבלים למרכז ודרום אמריקה. לפני שנת 1850, ארמדיל טאטו לא היה מצוי מצפון לנהר הריו גראנדה. המכשולים העיקריים שניצבו בפני התפשטות הארמדיל לארצות הברית לפני שנת 1850:
התנהגות ואורח חיים
ארמדיל טאטו הוא יצור מתבודד הפועל בחושך; מתחיל בחיפוש אחר מזון בשעות בין-הערביים וגומר לעשות כן עם עלות הבוקר. כאשר אינם מחפשים אחר מזון, הם מדשדשין באיטיות, ועוצרים לפעמים כדי להריח סימני סכנה. אם ייבהל, הוא יכול לנוס במהירות מפתיעה לכיוון מאורתו או לסבך צפוף; הוא אף יכול לקפוץ בבהלה לגובה של כ-91–120 סנטימטר באוויר ולמרחק אפילו יותר גדול, רפלקס שיכול להבהיל טורפים, אך לפעמים דבר זה פועל לרעתו כאשר הוא קופץ אל כביש. הוא חופר לו לבית מאורה באורך מספר מטרים עם ציפורניו הארוכות. המין כנראה טריטוריאלי. המין הוא "חפרן מקיף"; לפעמים פרט אחד יכול לתחזק עד 12 מחילות בשטחו. מאורות אלו רוחבן 20 סנטימטר בערך, עומקן 2.1 מטר, ו-7.6 מטר אורכן. הארמדיל מסמן את שטחו באמצעות שתן, גללים, והפרשות המופקות בבלוטות ריח הנמצאות על עפעפיו, אפו ורגליו. נקבות נוטות לקיים טריטוריות בלעדיות המוגדרות באופן ברור; זכרים מחזיקים בטריטוריה גדולה יותר, וזאת לפעמים חופפת עם שטחיהן של מספר נקבות. מאבקים טריטוריאליים מיושבים בעזרת בעיטות ורדיפות. הוא אינו נודד לצורכי רבייה או לשם התיישבות זמנית במעונות-חורף באזורים חמים.
טיפוס נתונים מופשט
מבני נתונים מופשטים ממומשים לעיתים קרובות על ידי מודולים: ממשק המודול מכריז על הפונקציות המממשות את הפעולות של מבנה הנתונים, לעיתים בתוספת הערות המתארות את המגבלות. כך המימוש של מבנה הנתונים מוסתר מהמשתמש ומאפשר שינוי של המימוש בלי להשפיע על תוכניות המשתמש.
Dryococelus australis
אנטומיה והתנהגות חברתית
הנקבות מטילות ביצים כשהן תלויות מענפים. הבקיעה יכולה להתרחש עד תשעה חודשים אחר כך. מיד לאחר הבקיעה יש לנימפה צבע ירוק והיא פעילה במהלך היום, ככל שהחרק מתבגר צבעו הולך ומתכהה עד שנעשה כמעט שחור והוא פעיל בלילות.
היסטוריה ושימור
ב-2001 נחת צוות של אנטומולוגים ואנשי איכות הסביבה על פירמידת בול על מנת לקטלג את הפלורה והפאונה שלו. להפתעתם הם גילו אוכלוסייה של מקלונאים חיים תחת שיח Melaleuca בודד. האוכלוסייה הייתה קטנה ביותר, רק כ-30-20 פרטים.
יאקיש ופופצ'ה
קישורים חיצוניים
ביקורות על הפקת 1986 ביקורות על הפקת 2007
חטיפת ירון חן ורציחתו
הפיגוע
חן נורה למוות זמן קצר לאחר מכן, בעת שהוא נאבק בחוטפיו.
ליגת העל של מונטנגרו
הקמת ליגת העל של סרביה ומונטנגרו ועד התפצלות סרביה ממונטנגרו (1992 - 2006)
בשנת 1992 הפכה ליגת העל היוגוסלבית ל-ליגת העל של הפדרציה של יוגוסלביה ("Prva savezna liga" או המרידיאן סופרליגה) ושוחקה מאז עם המועדונים מסרביה ומונטנגרו ביחד.
אלופת הליגה העפילה לסבבי המוקדמות של ליגת האלופות של אופ"א, בעוד המקומות השני והשלישי והזוכה בגביע המדינה שיחקו בגביע אופ"א. המועדונים שסיימו במקומות האחרונים ירדו לשתי הליגות המחוזיות השניות בהתאם לרפובליקה ממנה הגיעו: הליגה השנייה של סרביה ("Druga savezna liga Srbija") או הליגה השנייה של מונטנגרו ("Druga savezna liga grupa Crna Gora").
אטול מידוויי
היסטוריה
בשנת 1903 התגוררו באי פועלים של חברת כבלי האוקיינוס השקט (Commercial Pacific Cable Company) בעת הנחת כבל הטלגרף במי האוקיינוס. הפועלים הביאו איתם לאי ציפורים קנריות, דקלים, עצי קוקוס, וכן (בלא כוונה) גם נמלים, תיקנים (ג'וקים), טרמיטים, נדלים וחרקים אחרים.
סולאריס (חברה)
סולאריס היא אחת מיצרניות האוטובוסים והטרוליבוס המובילות באירופה. מוצרי סולאריס זכו שוב ושוב על איכות וחדשנות בפולין ובמדינות אחרות. ה"סולאריס אורבינו 12 חשמלי" זכה בתחרות "אוטובוס השנה 2017" האירופית. בספטמבר 2018 קבוצת CAF רכשה 100% ממניות החברה.
אטול מידוויי
היסטוריה
בשל מיקומו במרכז האוקיינוס השקט הייתה לאי חשיבות צבאית רבה, והוא הפך לאתר אספקה של אוניות צי ארצות הברית. החל משנת 1940, עם העלייה במתיחות ביחסי ארצות הברית ויפן, נבנו ביצורים וקווי הגנה באי, וכן נבנה באי בסיס חיל האוויר. היפנים התקיפו את האי בניסיון לכבשו ב-4 ביוני 1942, כששה חודשים אחרי המתקפה על פרל הארבור בהוואי ב-7 בדצמבר 1941. ניצחון הצי של ארצות הברית בקרב מידווי היה נקודת המפנה בשליטה היפנית באוקיינוס השקט.
ביוני 1969 נערכה באי פגישה סודית בין נשיא ארצות הברית ריצ'רד ניקסון לבין נשיא דרום וייטנאם נגיון ואן ת'יו.
תחבורה
באטול 32 ק"מ של כבישים, נמל אחד (שאינו בשימוש) הנמצא באי החול. באי שני מסלולי נחיתה (שאורך כל אחד מהם כ-2,000 מטרים). שדה התעופה באי משמש רק בעתות חירום.
רולנד מאתס
קורות חיים
מאתס ניצח באליפויות אירופה שנערכו באותן שנים. למעשה, מאפריל 1967 ועד אוגוסט 1974, צבר מאתס 187 ניצחונות במשחי הגב ולא נוצח אף לא פעם אחת באותה תקופה. הוא נוצח לראשונה על ידי האמריקאי ג'ון נייבר שהיה יורשו בשליטה במשחי הגב בסוף שנות השבעים.
תוכנית השחייה המזרח גרמנית וחשדות על שימוש בסמים
מאתס הודה כי בגרמניה המזרחית היה שימוש בחומרי אימרוץ בשחייה. עם זאת, טען מאתס, כי הוא לא נטל חומרים אלו מאחר שמועדנו, מועדון הספורט של ארפורט היה מועדון קטן וחסר אמצעים.
אמלריך הראשון, מלך ירושלים
הפלישה למצרים
תוכניתם של המצרים נשאה פרי ואמלריך שב לירושלים ללא כל השג משמעותי פרט להכאת הצבא המצרי. מיד לאחר הסרת האיום הצלבני ממצרים יצא הווזיר המודח שאוואר לסוריה, במטרה לבקש מהשליט נור א-דין שיעזור לו להחזיר את הגלגל לאחור ולמנותו לווזיר במצרים בשנית. נור א-דין שלח לעזרת שאוואר את המצביא הכורדי שירכוה שיצא לדרכו בשנת 1164. בשומעו על הצבא המתקרב אל ממלכתו נבהל דירג'אם, ופנה אל אמלריך כדי שיעצור את הצבא הסורי. אמלריך החל בהכנות ליציאה נוספת לעבר מצרים, אולם שירכוה הקדימוהו, הרג את דירג'אם והשיב את שאוואר למשרת הווזיר.
עלייתו של צלאח א-דין
כישלונו של אמלריך בהדחתו של צלאח א-דין יצרה מצב חדש בו מאוימת ממלכת ירושלים בשתי חזיתות על ידי יריבים בעלי כח רב. בשנת 1170 פלש צלאח א-דין לשטח הממלכה וכבש את העיר אילת, כשהוא מנתק בכך את הקשר של ממלכת ירושלים לים סוף. בשנת 1171, עם מותו של אחרון השליטים מהשושלת הפאטמית, לקח צלאח א-דין לעצמו את התואר סולטאן מצרים.
ריריות
תאי הריריות זוחלים על חלקי צמחים נרקבים, כגון קליפות עץ או עלים שנשרו. בדומה לאמבות אמיתיות, הם טורפים פגוציטיים; הם בולעים חיידקים, שמרים, נבגים ואורגניזמים שונים.
פתאום שונה פתאום אחרת
פתאום שונה, פתאום אחרת הוא ספר אוטוביוגרפי של נערה יהודייה ביוגוסלביה הכבושה (Suddenly Different - The story of a Jewish girl in occupied Yugoslavia). זהו אחד מששת ספריה של הסופרת היהודייה, ג'ני לבל, שחוותה את השואה מאז מלאו לה 13 ועד לשחרור, כשהייתה בת 18. הספר יצא בשנת 1997 בהוצאת יד ושם והוא מוקדש לאמה של ג'ני.
גנט (כדורגל)
איגוד האתלטיקה המלכותי גנט (בפלמית: Koninklijke Atletiek Associatie Gent, מבוטא חנט) הוא מועדון כדורגל בלגי הממוקם בעיר גנט, בירת מזרח פלנדריה, ונמנה עם המועדונים שייסדו את התאחדות הכדורגל הבלגית. בשנת 2015 זכה המועדון לראשונה באליפות הליגה הבלגית.
היסטוריה
לאורך השנים, עלתה וירדה הקבוצה מליגת המשנה לליגה הבכירה וחוזר חלילה. הקבוצה העפילה בפעם האחרונה מהליגה השנייה לליגה הבכירה בעונת 1989/90, כאשר מאז נשארה בליגה הבכירה עד היום.
ערפל (מחזה)
תמה
המחזה עוסק במספר תופעות הלקוחות מתוך המציאות הישראלית ושנמצאות בדיון הציבורי באופן נרחב וקבוע: על דרך קבלת ההחלטות, רשלנות, הפקת לקחים (או הימנעות ממנה), על היחס למשפחות השכולות ועל זכותן לקבל דין וחשבון על שקרה ליקיריהן.
ריובייץ
בשואה
באוקטובר 1942 גורשו כ-2,400 מיהודי הגטו לסוביבור ולמיידנק. לאחר מכן, הפך הגטו שביישוב למחנה עבודה, בו נרצחו מעת לעת קבוצות של יהודים. ב-7 באפריל 1943 וב-2 ביולי 1943 שולחו אחרוני יהודי הגטו למיידנק.
קדושה (תפילה)
פסוקי הקדושה
המספר שלוש הוא מספר החוזר מספר פעמים ביחס לקדושה. ראשית, הקדושה היא למעשה חלק מהברכה השלישית של תפילת העמידה – ברכת קדושת השם. שנית, בפסוק הראשון בקדושה (הפותח במילים "קדוש, קדוש קדוש") נזכרת המילה "קדוש" שלוש פעמים. שלישית, בקדושה ישנם שלושה פסוקים עיקריים. בשל כך נקראת הקדושה לעיתים "קדושה משולשת" ואף אחד מסוגי הפיוטים המרכיבים את הקדושתא הנאמרים לפניה נקרא משולש (אם כי הוא אינו סמוך אליה ממש – הפיוט הסמוך לקדושה נקרא סילוק).
המקור לאמירת הקדושה
היו שהביאו את דברי ר' יוחנן במסכת ברכות: כראיה לכך שהקדושה היא מתקנת אנשי כנסת הגדולה, אך ככל הנראה שאין מכך ראיה, כי רש"י שם מפרש שבמילה "קדושות" הכוונה לקידוש היום בשבת ומועד, וראיה לפירושו היא שהקדושות נזכרות בזיקה להבדלות.
הקדמות ל"ימלוך"
הפסוק האחרון בקדושה הוא בספר תהילים : לפסוק זה ישנן שלוש הקדמות בנוסחים השונים כאשר יבואר להלן.
בית קלגאן
סנדור קלגאן
בסדרת הטלוויזיה הוא ואחיו גרגור נופלים אל מותם.
חוגלה טיבטית
תת-מינים:
אדלטק
כניסה לתחום האנרגיה
ב-25 במאי 2004, חתמה דוראד על הסכם עקרונות עם חברת "זורלו החזקות" הטורקית להקמה ותחזוקה של התחנה בעלות של כמיליארד דולר. טקס החתימה נערך באנקרה, בהשתתפות שר האנרגיה והתשתיות, יוסף פריצקי, ובמעמד עמיתו הטורקי. חברת "זורלו" היא חברת בנייה שבבעלותה גם מגוון רחב של עסקים נוספים. בינואר 2005, "זורלו" נכנסה גם כשותפה בבעלות על תחנת הכוח, במקום החברה ההולנדית שפרשה מהפרויקט. בסוף שנת 2006 נקבע מבנה הבעלות הסופי של השותפים בפרויקט, לקראת חתימה על הסבם המימון שלו. "דורי אנרגיה" החזיקה 18.75%, חברת "אדלקום" (חברת בת של "אדלטק") החזיקה 18.75%, חברת קצא”א 37.5% וחברת "זורלו" 25%. השותפים נדרשו להעמיד הון עצמי 140 מיליון דולר, כאשר שאר המימון גיוס מקונסורציום של בנקים וחברות ביטוח. באוגוסט 2006, הכריזה קבוצת דוראד על תחילת העבודות להקמת התחנה, אך עקב קשיים בחתימה על הסכם המימון, עבודות ההקמה התעכבו כשלוש שנים.
המטה הכללי של צבא האימפריה הרוסית
מבנה וארגון
בשנת 1903 המטה הכללי אורגן מחדש וכלל את היחידות הראשיות, שנקראו דירקטוריונים 1 ו-2 וכללה גם מחלקה לתקשורת צבאית וטופוגרפיה צבאית. בראש כל אחת מהמחלקות הללו עמד מפקד, שנהנה מזכויותיו כעוזר לראש המטה הכללי.
טאסילי נאג'ר
גאוגרפיה ואוכלוסייה
אורכו של הרכס הוא כ-800 ק"מ מצפון לדרום ורוחבו המרבי הוא כ-60 ק"מ. שטחו של הפארק הלאומי הוא כ-72,000 קמ"ר, גובהו הממוצע כ-1,500 מטר ושיאו בהר אדראר אפאו המתנשא לגובה של 2,158 מטר. בצפון-מערבו הוא מסתיים בצוקים תלולים והוא מחורץ בערוצים רבים שהעניקו לו את שמו. הרכס עשוי מאבן חול ופעילות בליה גרמה להיווצרותן של כ-300 קשתות טבעיות. בשל איכויות הקרקע וגובהו של הרכס, הצמחייה בו עשירה יחסית לזו של המדבר הסובב אותו.
אליפות וימבלדון 1920
תחרות זוגות מעורבים
תחרויות זוגות המעורבים נערכו ללא יתרון למנצח בתחרות השנה הקודמת. בתחרות השתתפו 52 זוגות. כמעט כל המשתתפות היו בריטיות (כמו בתחרות הנשים). בגמר התחרות נפגש הזוג ג'רלד פטרסון (אוסטרליה) וסוזן לנגלן (צרפת) עם רנדולף לוסט (בריטניה) ואליזבת ריין. הזוג פטרסון/לנגלן ניצח ב-3 מערכות. לסוזן לנגלן זה היה התואר השלישי באליפות זו.
הישרדות הכשירים ביותר
ביקורת ביולוגית על הביטוי
ביולוגים אבולוציוניים מבקרים את אופן השימוש במונח "הישרדות הכשירים ביותר" על ידי אנשים שאינם מדענים ואת הקונוטציות שצמחו סביב המונח בתרבות הפופולרית. הביטוי לא עוזר להבהיר את האופי המורכב של הברירה הטבעית, ולכן ביולוגים מודרניים משתמשים במונח ברירה טבעית. המושג הביולוגי של כשירות מתייחס להצלחת הרבייה, להבדיל מהישרדות, ואינו מפורש בדרכים הספציפיות בהן אורגניזמים יכולים להיות "כשירים" יותר (מצליחים יותר ברבייה) כבעלי מאפיינים פנוטיפיים המשפרים את ההישרדות והרבייה (הפירוש שאליו התכוון ספנסר).
בעיה נפוצה של הרעיון של "הישרדות הכשירים ביותר" היא ההנחה לפיה תנאי הסביבה הם קבועים ואחידים בכל מקום, בכל זמן, ובכל הנסיבות הביולוגיות והחברתיות. כך אם תכונה מסוימת העניקה יתרון ליצורים בהקשר מסוים, היא לכאורה מעניקה יתרון להישרדות ולרביה גם בדורות הבאים. דבר זה מתאים לגבי חלק מהתכונות שמשתמרות לאורך מיליוני שנים, ומשותפות בקרב מינים רבים - נניח היכולת לנוע, פיתוח יכולת ראיה או שמיעה וכו'. עם זאת איברים או תכונות רבות הן בעלות יתרונות בהקשר אחד ובעלות חסרונות בהקשרים אחרים. לדוגמה עור כהה בקרב בני אדם מועיל נגד כווית מהשמש ומניעת סרטן עור ושימושי במקומות קרובים יותר לקו המשווה, אבל מקשה על קליטת ויטמין D במקומות צפוניים יותר.
הביטוי כמבטא תאוריה ביולוגית
אין ראיות לכך שגורמים מהותיים בביולוגיה של יצורים היו הכוח המניע באבולוציה של קבוצות גדולות. כגורם המניע בקנה מידה אבולוציוני גדול צוינו גורמים כגון התפשטות: עליית קבוצות דומיננטיות כמו דו-חיים, זוחלים, יונקים וציפורים התרחשה על ידי התרחבות אופורטוניסטית לנישות אקולוגיות ריקות והכחדת הקבוצות התרחשה עקב שינויים גדולים בסביבה.
אנרכיסטים
האנרכיסט הרוסי פיוטר קרופוטקין ראה במושג "הישרדות הכשירים ביותר" מושג שמבטא תמיכה בשיתוף פעולה ולא בתחרות. בספרו "Mutual Aid: A Factor of Evolution" הוא הציג ניתוח שהוביל למסקנה שהכשירים ביותר לא בהכרח היו הטובים ביותר בתחרות באופן אינדיבידואלי, אלא לעיתים קרובות חברי הקהילה שהפגינו עבודה משותפת באופן הטוב ביותר. הוא הגיע למסקנה הבאה:"בעולם החי ראינו שרובם המוחלט של המינים חיים בחברות, וכי הם משתפים פעולה בצורות הטובות ביותר לשם מאבק על החיים: את הביטוי 'מאבק על החיים' יש להבין במובן הדרוויניסטי הרחב שלו: לא כמאבק על אמצעי הקיום בלבד, אלא כמאבק נגד כל התנאים הטבעיים המקשים על המין. מיני בעלי חיים שבהם מאבק הפרט הצטמצם לגבולותיו הצרים ביותר, ובהם תרגול העזרה ההדדית השיג את ההתפתחות הגדולה ביותר, הם תמיד הרבים ביותר, המשגשגים והפתוחים ביותר להתקדמות נוספת."בהחלת תפיסה זו על החברה האנושית הציג קרופוטקין עזרה הדדית כאחד הגורמים הדומיננטיים של האבולוציה, והשני נובע מאליו מכך:"בתרגול העזרה ההדדית, שאותה אנו יכולים לתארך אל ראשית האבולוציה, אנו מוצאים לפיכך את המקור החיובי והבלתי מעורער של תפיסותינו האתיות; ואנחנו יכולים לאשר כי בהתקדמות האתית של האדם, לתמיכה הדדית ולא למאבק הדדי היה החלק המוביל. בהשלכותיה הרחבות, אפילו בזמן הנוכחי, אנו רואים בה [בעזרה ההדדית] גם את הערובה הטובה ביותר להתפתחות נעלה יותר של הגזע שלנו."
מפלגת הסוציאל-דמוקרטיה הברזילאית
היסטוריה
עם מותו של נשיאה הדמוקרטי הראשון של ברזיל, טנקרדו נווס, בטרם הספיק להיכנס לכהונתו, ב-21 באפריל 1985, שסימן את המעבר מהמשטר הצבאי אל משטר דמוקרטי, הוקמה אספה מכוננת אשר ניסחה את טיוטת החוקה, שהתקבלה בשנת 1988. אחוז גבוה מקרב חברי מפלגת PSDB באו מ"התנועה הדמוקרטית הברזילאית" ההיסטורית. (שכיום היא מפלגה נפרדת). אנשי PSDB לא היו מרוצים מטיוטת החוקה המוצעת, והחליטו לייסד מפלגה שתדגיש את הצורך בחידוש לאומי. בין מייסדי המפלגה היה ז'וזה סרה, שהפסיד לאינסיו דה סילבה בבחירות לנשיאות בשנת 2002, פרננדו אנריקה קרדוזו, שהיה נשיא ברזיל בין 1994 ל-2002, וז'רלדו אלקמין, שהיה אז מושל מדינת סאו פאולו.
נסבר
היסטוריה
ב-395 הייתה העיר לחלק מהאימפריה הביזנטית, והחל מהמאה ה-5 היא הייתה למרכז צבאי ומסחרי ביזנטי חשוב. הבזיליקה והמרחצאות נבנו בתקופה זו, והעיר ידעה תקופת פריחה. ב-812 נכבשה העיר לראשונה על ידי הבולגרים, בהנהגת קרום ששם עליה מצור בן שבועיים. אולם היא הוחכרה שוב לידי האימפריה הביזנטית על ידי בוריס הראשון ב-864. זמן מה לאחר מכן נכבשה נסבר על ידי סימאון הראשון, בנו של בוריס הראשון, ובשל מיקומה בגבול שבין שתי המדינות עברה מיד ליד מספר פעמים. ב-1366 נכבשה העיר על ידי הצלבנים בראשות אמדאוס השישי אשר השיב את העיר לשליטת האימפריה הביזנטית.
פיזיותרפיה
כלכלה
שיעור העוסקים בפיזיותרפיה ל-100,000 תושבים הוא גבוה יחסית, מעל 150, במדינות אירופה הצפונית, כמו איסלנד, גרמניה, הולנד, דנמרק ובלגיה ומגיע לכ-250 בפינלנד ונורווגיה. בצרפת, שוודיה ושווייץ השיעור קצת יותר נמוך ונע בין 100-130. במדינות דוברות האנגלית, אוסטרליה, ניו זילנד, הממלכה המאוחדת, קנדה וארצות הברית, ובחלק ממדינות דרום אירופה ומזרח אירופה, נע השיעור בין 40-110. בחלק מהמדינות, כמו בולגריה, קפריסין ופורטוגל, השיעור אף קטן יותר. מחקר משנת 1997 מצא ששיעור העוסקים בפיזיותרפיה במדינה נמצאת בקורלציה גבוהה עם שיעור הקשישים באוכלוסייה ושיעור הרופאים.
הצוללות מדגם IX
דגמי משנה
בסך הכל יוצרו חמישה דגמי משנה בסדרה IX דגם הצוללת הראשון היה דגם A לאחריו יוצרו דגמי משנה משופרים B,C,C40,D.
קרב סרטוגה
קרב סרטוגה (באנגלית: Battles of Saratoga) היה קרב בין הצבא הבריטי לבין הצבא הקונטיננטלי של המורדים האמריקאים, שהתקיים בספטמבר ובאוקטובר 1777, במהלך מלחמת העצמאות האמריקנית. הקרב נחשב לניצחון סוחף של ארצות הברית, ונכנעו בו 6,222 חיילים בריטיים שפלשו לפרובינציית ניו יורק מהשטח שכיום הוא בתחום קנדה.
פרלין
התפתחות הפרלין
עם הזמן החלו קונדיטורים לטחון את הפרלין לאבקה, ומאוחר יותר למחית; מחית הפרלין הפכה לנפוצה ופופולרית יותר מהפרלין המקורי. המחית, לעיתים בתוספת שמנת, משמשת כקרם או מילוי בקינוחים ובעוגות. המחית הנמכרת כחומר גלם מכונה במקומות שונים "פרלינה" או "נוגט".
מחית הפרלין התחבבה מאוד על השוקולטיירים באירופה, והפכה למילוי פופולרי לשוקולדים שבתורם אימצו את השם פרלין. עם הזמן התרחב המושג, וכיום כאמור הוא משמש שם כולל לשוקולדים ממולאים.
מצו"ק
קשר עם גטאות אחרים
פגישה חשובה במיוחד הייתה עם אשת המחתרת הפולניה אירנה אדמוביץ'. בפגישות עם אירנה השתתפו אישים מרכזיים בהנהלת הגטו, כולל יושב-ראש האֶלטסטנראט (יודנראט) ד"ר אלחנן אֶלקֶס וסגנו – עו"ד לייב גאַרפוּנקל המזכיר אברהם תורי ואחרים. הם למדו מפיה על החיים הפנימיים בגטאות ועל השיטות השונות של הדיכּוי, ההשפַּלה והפֵּירוּד שהגרמנים נוקטים במקומות שונים. סיפורה עשה על ראשי מצו"ק רושם עז. זו הייתה הפעם ראשונה ששמעו על קיום מחתרת ענפה בגטאות פולין ואף על קשר בלתי ישיר עם ארץ-ישראל ועם מוסדות יהודיים בעולם. כדברי אחד המשתתפים בפגישות: "היא גאלה אותנו מבדידותנו. עד כה היינו כסגורים בשק. מעתה ראינו עצמנו כחלק של גוף גדול, שביום מן הימים יתעורר להצלה..."
הקונצרט הציוני בכ"א תמוז תש"ג
בליל כ"א בתמוז תש"ג, ה-24 ביולי 1943, יום הזיכרון למותו של חיים נחמן ביאליק, ויום לאחר כ' בתמוז, יום הזיכרון לבנימין זאב הרצל, קיים מצו"ק קונצרט חשאי חגיגי שבו השתתפו כל חברי התנועות הציוניות בגטו.
גרזן מקור הברווז
גרזן זה מופיע גם בידו של חבדד, אחיו של נסיך כנען, באחת מהחריטות שנתגלו בסרביט אל-ח'אדם, אזור מכרות הטורקיז בסיני, שבו נתגלה הכתב האלפביתי הקדום ביותר הידוע לנו, מהאלף השני לפנה"ס.
משפחת צרפתי
משפחת צרפתי בפאס
במאה ה-17 היגר שמואל אברהם דה פינה צרפתי מפאס לאמסטרדם ומאוחר יותר היגרו צאצאיו לאלטונה-המבורג שבגרמניה וחיו שם עד לשואה.
אוסמיום
צורה בטבע
אוסמיום מצוי בטבע בדרך כלל כסגסוגת עם אירידיום, פלטינה וניקל. מחצבים חשובים של אוסמיום נמצאים בדרום וצפון אמריקה.
בית (אסטרולוגיה)
הבית השנים-עשר
הבית השנים-עשר קשור להסתגרות, רוחניות, מקומות סגורים ואויבים נסתרים. בית זה הוא הבית האחרון והוא נגזרת של מזל דגים. מבחינה קלאסית, הוא נחשב לאחד הבתים ה"קשים" ביותר במפת הלידה ואחד הבתים עם ההתמודדות הפחות פשוטה, שכן הוא מדבר על מקומות סגורים (בתי חולים, בתי כלא וכיוב) ומייצג אויבים נסתרים. בית זה מדבר על מיסטיקה וחיבור רוחני. הוא מדבר על דברים ותכונות פנימיות ומייצג פחדים תת-הכרתיים. ביחד עם הבתים הרביעי והשמיני (בתי מים) מדבר בית זה גם על לידה, שכן הוא הסיום ולאחריו מתחיל מחדש הגלגל. הבית הזה גם קשור מבחינה מסורתית להקרבה עצמית והקרבה למען הקהילה והחברה כולה.
הבתים הפנימיים
הבתים הפנימיים הם בתים 1-6. בתים אלה מתייחסים לחלק שאיננו נגלה לעין הצופה מהכדור ולכן הם גם בתים נסתרים. הבתים הפנימיים קשורים לתהליכים פנימיים שמתרחשים אצל האדם בעל מפת הלידה. הבתים קשורים בגדילה, הכרה והבנה של הכוחות הפנימיים הפועלים אצל האדם. הבתים מתחילים מבית 1 באופק המזרחי ומסתיימים בבית 6 עם ההגעה לאופק המערבי.
מכונת תופת (סרט)
תקציר העלילה
גיבסון ריקנבקר (ז'אן-קלוד ואן דאם) הוא לוחם שכיר חרב החי בארצות הברית בתקופה פוסט-אפוקליפטית בה מגפה נוראית פרצה אשר גרמה למותם של רוב אוכלוסיית העולם. בניו יורק, גיבסון פוגש אישה בשם פרל פרופט. פרל מגלה לגיבסון שהיא סייבורג אשר נושאת מידע חיוני עבור קבוצת מדענים באטלנטה שעובדים על תרופה למגפה שמאיימת למחוק את המין האנושי. פרל משלמת לגיבסון על מנת שילווה אותה בחזרה לאטלנטה. אף על פי כן, בהמשך פרל נחטפת על ידי כנופיית פורעי חוק, שמונהגת על ידי פנדר טרמולו, שמעוניינת להשיג את התרופה למגישה ולשמור על התרופה לעצמם. הכנופיה מחליטה לקחת את פרל לאטלנטה בעצמם. גיבסון, שמצטרף לאישה צעירה בשם נאדי סימונס, יוצא למרדף אחר פנדר וכנופייתו במטרה להציל את פרל, על מנת למנוע מפנדר וכנופייתו להגיע לאטלנטה, ועל מנת להביס את פנדר שרצח בעבר את בני משפחתו של גיבסון.
סמואה האמריקנית
המאה ה-18: מגע ראשון עם אירופאים
המגע הראשון של תושבי האזור המהווה כיום את סמואה האמריקנית החל בראשית המאה ה-18. מגלה הארצות ההולנדי, יאקוב רוחבן היה האירופאי הידוע הראשון שהגיע לאיי סמואה ב-1722. בעקבות ביקור זה הגיע החוקר הצרפתי לואי דה בוגנוויל שקרא לאיים ב-1768 בשם "איי הנווט". המגעים עם התושבים המקומיים היו מוגבלים עד לשנות השלושים של המאה ה-19, כאשר מיסיונרים וסוחרים אנגליים החלו להגיע לאזור.
מלחמת העולם הראשונה ומגפת השפעת של 1918
ב-1918, בשלבים האחרונים של מלחמת העולם הראשונה, גבתה מגפת השפעת הספרדית את קורבנותיה ברחבי העולם, כשהיא מתפשטת במהירות ממדינה למדינה. סמואה האמריקנית הייתה אחת משלושת המקומות היחידים בעולם (האחרים היו קלדוניה החדשה והאי מרז'ו שבברזיל) שלא אירע בהם שום מקרה מוות במהלך המגפה, וזאת בזכות התגובה המהירה של המושל ג'ון מרטין פויר, שלאחר ששמע על הדיווחים על פרוץ המגפה בשידור רדיו, ביקש מארצות הברית ספינות קרנטינה. תוצאות תגובתו המהירה של פויר זיכו אותו בצלב הצי. בזכות פעולתו זו של פויר, ראו בו תושבי סמואה האמריקנית כגיבור שלהם. בטריטוריה השכנה, סמואה המערבית, שהייתה אז בשליטת ניו זילנד, נגבה מחיר הדמים הגבוה ביותר מכל איי האוקיינוס השקט, כש-90% מהתושבים נדבקו במחלה ו-30% מכל הגברים, 22% מהנשים ו-10% מהילדים איבדו את חייהם. פויר הציע סיוע לעמיתיו הניו זילנדים, אך המנהלן של סמואה המערבית, רוברט לוגן, שזעם על כמות ספינות הקרנטינה שראה מקיפות את סמואה האמריקנית, סירב להצעה. בכעסו ניתק לוגן את כל הקשרים עם עמיתו האמריקני.
בין מלחמות העולם
לאחר מלחמת העולם הראשונה, במהלך פעילותה של תנועת המאו בסמואה המערבית (שאז נשלטה על ידי ניו זילנד במסגרת מנדט חבר הלאומים), פעלה גם תנועת המאו בסמואה האמריקנית בהנהגתו של סמואלו ריפלי, וטרן של מלחמת העולם הראשונה מכפר לאון שבטטואילה. לאחר פגישות שהתנהלו בארצות הברית, נמנע ממנו לרדת מהספינה שהחזירה אותו לסמואה האמריקנית והוא לא הורשה לשוב בשל העובדה שתנועת המאו בסמואה האמריקנית דוכאה על ידי צי ארצות הברית. ב-1930 שיגר הקונגרס של ארצות הברית ועדה בהנהגת האמריקנים שהיה להם חלק בהפלת ממלכת הוואי, שתחקור את מעמדה של סמואה האמריקנית.
מלחמת העולם השנייה ואחריה
ב-1949 הוצגה על ידי מחלקת הפנים לקונגרס של ארצות הברית הצעת חוק למתן עצמאות לסמואה האמריקנית, הצעה שנפלה, בעיקר עקב מאמציהם של ראשי השבטים המקומיים, בהנהגת טויסופו מריאוטה. מאמצים אלו הובילו לכינונה של המועצה המחוקקת של הטריטוריה.
כלכלה
כוח הקנייה בתל"ג הוא 500 מיליון דולרים, כאשר כוח הקנייה לנפש הוא כ-8,000$. כוח העבודה כולל כ-14,000 איש ואישה, וענף התעסוקה הגדול ביותר הוא מפעלים לייצור שימורי טונה, שהם גם מוצר הייצוא העיקרי. התעשיות העיקריות בסמואה האמריקנית הן ייצור טונה, כאמור, ומלאכת יד. התוצרת חקלאית של סמואה האמריקנית כוללת בננות, קוקוס, ירקות, קולקס, עץ הלחם, קופרה, אננס, פפאיה, מוצרי חלב ומשק חי. השותפים לייצוא (נכון לשנת 2003) הם אינדונזיה (70%), אוסטרליה (6.7%), יפן (6.7%), וסמואה (6.7%).
מלונות שרתון
היסטוריה
הצלחת המלונות גרמה להם לקנות עוד ועוד מלונות ברחבי החוף המזרחי של ארצות הברית. בשנת 1945 הייתה שרתון רשת המלונות הראשונה שנסחרה בבורסה לניירות ערך בניו יורק.
בשנת 1968 נרכשה הרשת על ידי תאגיד הענק ITT ושמם של כל מלונות הרשת שונה ל-'ITT Sheraton'.
רשת שרתון בישראל
בישראל היו שתי חברות שונות שהפעילו את מלונות שרתון העולמית. מלון שרתון הישן היה המלון הראשון של רשת שרתון שנבנה מחוץ לצפון אמריקה. המלון היה ממוקם ברחוב הירקון ליד חוף ימה של תל אביב.
Deja Vu (שיר של פרינס רויס ושאקירה)
וידאו קליפ
נכון לאוקטובר 2019, מונה הצפיות של הקליפ עומד על למעלה מ-425 מיליון צפיות, דבר אשר הופך אותו לקליפ הנצפה ביותר מן אלבומו של רויס, ולקליפ החמישי הנצפה ביותר מן אלבומה של שאקירה. האודיו של השיר צבר 20 מיליון צפיות.
הנגשה למוגבלים בתנועה
משתמשי כיסאות גלגלים צריכים דירות פרטיות נגישות ובנייני ציבור נגישים עם ריהוט נגיש נגישות למעליות, למסדרונות, לדלתות, לחדרי שירותים, לאולמות הרצאה, לתיאטרון ולקולנוע, לחדרי אוכל, שולחנות עבודה ועוד. הם צריכים גם מדרכות נגישות, מעברי חצייה נגישים, תחנות אוטובוס ורכבת נגישות, גנים ציבוריים נגישים ועוד.
חוקי נגישות בישראל
פרק הנגישות של החוק קובע את החובה להנגיש כל מקום שפתוח לציבור וכל שירות הניתן לציבור לאנשים עם כל סוגי המגבלות. לפי חוק זה, כל משרדי הממשלה, בתי המשפט ובתי העסק, לרבות בתי קולנוע, מסעדות פארקים ובתי מלון, חייבים בנגישות. חובת הנגישות מדברת על בעלי המוגבלות הפיזית ומוגבלויות אחרות. את רוב פתרונות ההנגשה, אמורות לספק הרשויות המקומיות. כמו כן, מעניק החוק כלים לאכיפתו, כגון מערך פקחים בנציבות השוויון לבעלי מוגבלות אשר יוסמכו להוציא צווי סגירה נגד מקומות שאינם נגישים.
נגישות מסדרונות ודלתות
מסדרונות ארוכים באופן מיוחד צריכים שיהיו בהם מקומות רחבים מספיק כדי לאפשר לשני משתמשי כיסאות גלגלים לחלוף זה על פני זה.
דליה רביקוביץ
דליה רביקוביץ (17 בנובמבר 1936 – 21 באוגוסט 2005) הייתה משוררת, סופרת ומתרגמת ישראלית, כלת פרס ישראל לשירה לשנת תשנ"ח (1998).
ביוגרפיה
חייה של רביקוביץ אופיינו במסכת של דיכאונות ויציאה מהם. דבר זה השתקף בשיריה שחשפו את סערות נפשה, שנעה בין חיות אדירה והרצון להיות מעורבת בכל עניין פוליטי ומוסרי, לבין דיכאונות ומספר ניסיונות התאבדות. על הדיכאון כתבה: "הדיכאון שלי הוא שפל יציב. אין לי מאניה-דפרסיה. כשאני בדיכאון אני כל כך שונאת את עצמי, שאני לא שונאת אף אחד אחר".
יצירתה
לאחר מותה כתב המשורר מאיר ויזלטיר על לשון שירתה:
עמדות פוליטיות
רביקוביץ הביעה הזדהות עם סבלו של העם הפלסטיני ברבים משיריה, ובין השאר כתבה מונולוג מנקודת מבטו של מחבל מתאבד בדרך לפיגוע. המונולוג התפרש כהזדהות עם פיגועי ההתאבדות ולכן זכה לתגובות נזעמות רבות.
יחסי זימבבואה–צרפת
סקירה כללית
נשיא צרפת, ז'אק שיראק, הכעיס את ממשלות בריטניה וארצות הברית כאשר בפברואר 2003 הזמין את הנשיא רוברט מוגאבה לוועידה צרפתית-אפריקאית בנושא אפריקה שנערכה בצרפת. מוגאבה אמר כי הוא מרגיש "בבית" בפריז ו"הנשיא שיראק התעקש שנשתתף. הוא עמד בתקיפות בעקרונותיו. אנו זקוקים למנהיגים במדרגתו." בהמשך הדגיש שיראק כי לא נישק את מוגאבה על לחייו כשהוועידה החלה. בריטניה ניסתה בעבר לגרום ל לשלול ממוגאבה את הזכות להגיע לאירופה, תוך ציון של הפרות זכויות אדם בזימבבואה.
רוברט ג'ורדן
רוברט ג'ורדן (באנגלית: Robert Jordan; 17 באוקטובר 1948 - 16 בספטמבר 2007) הוא שם העט של ג'יימס אוליבר ריגני ג'וניור (James Oliver Rigney Jr.). בשם עט זה הוא נודע בעיקר כמחבר של סדרת הספרים רבת המכר "מחזור כישור הזמן".
המחאות באלג'יריה (2019–2020)
השפעה
בסוף השבוע שעקב להתפטרותו של בותפליקה, המפגינים בסודאן קראו לצבא לתמוך בצידם כנגד נשיא המכהן עומר אל-בשיר. למרות מצב החירום שהכריז הנשיא על מנת לטפל בהפגנות, המפגינים העלו מחאה במרחב הציבורי מחוץ למטה הראשי של הכוחות המזוינים.
אנטי קריספר
עיכוב קשירה ל-DNA בעזרת מנגנון אנזימטי
AcrVA1 נקשר לקומפלקס של Cas12a ו-crRNA ונמצא באינטראקציה בעיקר עם אזורים אשר קושרים PAM ובכך בעצם מחקה את ה-DNA. כמו כן, הוא יכול לחתוך את ה-crRNA וכך למנוע באופן מוחלט קישור ל-DNA. זהו חלבון ה-Acr הראשון שהתגלה אשר פועל במנגנון אנזימטי.
דמביצה
היסטוריה
עד חלוקת פולין ידעה דמביצה פריחה ושגשוג והוקמו בה גילדות רבות. ב-1772 חולקה פולין ודמביצה נכללה בשטח גליציה שבשליטת האימפריה האוסטרו-הונגרית. מצבה החל להתדרדר ואוכלוסייתה קטנה. העיירה סבלה ממכת שריפות, שיטפונות ומגפות כולרה שהכו באזור מדי כמה שנים, בעיקר בשנים 1830, 1847 ו-1854. פריחה מחודשת החלה בשנת 1856 עם הקמת תחנת רכבת בעיר אשר חיברה אותה לקו קרקוב-ז'שוב שהיה חלק מאחד הקווים המרכזיים של האימפריה: קו וינה-למברג.
עד מלחמת העולם הראשונה
בערך באותה עת היו בעיר שתי קהילות, האחת, ב"עיר העתיקה" שפרנסה היה לוי בן יצחק, והאחרת הגדולה יותר, ב"עיר החדשה" שפרנסה היה הרשל. ב-1701 הוציאה ועידת הכנסייה בקרקוב צו המגביל את גודל הקהילה היהודית בעיר החדשה והוטלו מגבלות כגון איסור העסקת עוזרת בית גויה ואיסור מסחר ביום א'. למרות זאת במהלך המאה ה-18 שגשגה הקהילה היהודית במקום וכללה גם יהודים שישבו בכפרי הסביבה.